Etzebeth, MRK vergader oor klag | Maroela Media
Die Springbok Eben Etzebeth het Donderdag met verteenwoordigers van die Menseregtekommissie (MRK) in Johannesburg vergader nadat 'n klag teen hom aanhangig gemaak is.
Die klag hou verband met 'n beweerde bakleiery die naweek buite 'n kroeg in Langebaan aan die Weskus.
'n Man beweer hy is deur 'n groep mans aangerand en rassistiese aanmerkings toegesnou. Daar word beweer die woord "h*tn*tte" is gebruik. 'n Video met kru taalgebruik word intussen ook op sosiale media gedeel.
Etzebeth het vroeër ontken dat hy enigiemand aangerand of rassistiese aanmerkings toegesnou het tydens die voorval.
Volgens SA Rugby was die doel van die vergadering tussen Etzebeth en die MRK om hom in te lig oor die klag en om 'n verbintenis van samewerking tussen die twee partye te vestig.
"Albei partye het hul tevredenheid uitgespreek oor die beoogde proses wat voorlê en het die vergadering as konstruktief beskryf.
"Die speler het enige misdryf teenoor die MRK ontken en het aanduiding gegee van sy volle samewerking in die saak," lui die verklaring van SA Rugby.
Die Springbokke vlieg vandag na Japan vir die Wêreldbekertoernooi.
Rassie Erasmus, Springbok-afrigter, het Donderdag tydens 'n mediakonferensie gesê hulle het intussen nog niks verder van die polisie gehoor oor die voorval nie.
"Ek moet glo wat die speler my vertel want ons het 'n verhouding. Ons kan slegs optree wanneer die teendeel bewys word."
Die polisie het vroeër bevestig hy ondersoek die voorval wat Saterdagaand plaasgevind het.
"'n Klag van aanranding is aanhangig gemaak in verband met die voorval," het sers. Noloyiso Rwexana, woordvoerder van die polisie, gesê.
"Daar word beweer dat 'n argument tussen twee groepe ontstaan het. Daar is mense wat beseer is en na 'n hospitaal geneem is behandeling." Niemand is nog in hegtenis geneem in verband met die voorval nie.
Etzebeth het op sy Facebook-blad op die bewerings gereageer.
Eben Etzebeth In die nuus MRK Springbokke
My vraag hoekom word Malema se uitsprake ook nie met soveel dringendheid en spoed gehanteer nie, dis om van te braak
Wil net vra. As hy daar was, hoekom het hy dit nie gestop nie. Glo my, niemand gaan skoor soek waar daardie manne is nie. Glo liewer die fris manne het soos altyd as hulle in so groep is mos maar iets vir almal te vertel want wie kan teen hulle stry. Iemand het toe seker maar teruggepraat
Ek stem.Ek vind dink moeilik om te glo dat enige iemand net so storie sou uitdink en Eben het ongelukkig reeds 'n sleg naam wat vuilspel,baklei ens betref.So ek is geneig om die klaer in die geval te glo totdat daar konkrete bewyse is om die teendeel te staaf.Ongelukkig het Eben 'n sleg rekord en dit tel teen hom.Hy moet verkieslik nie in drink plekke rondhang waar onderonsies kan uitbreek nie want sy humeur is glo haardun.
Dis onnodig om woorde te gebruik wat aanstoot gee. Ek stem nie saam met die oordrywing van die aanstoot en wat alles nie, maar dis nou maar so dat mens dan eerder die woorde vermy en met jou lewe aangaan. Daar is gelukkig al alternatiewe woorde uitgedink, soos om die groen insek met lang pote en tentakels wat amper soos 'n stokkie met pote en vlerke lyk, 'n bidsprinkaan te noem.